Γουίλ Τσέρι

Ο Γουίλ Τσέρι (Όκλαντ Καλιφόρνια, 8 Φεβρουαρίου 1991) είναι Αμερικανός επαγγελματίας καλαθοσφαιριστής. Με ύψος 1,85 μέτρα αγωνίζεται στη θέση του πόιντ γκαρντ για την γερμανική Ρίζεν Λούντβιγκσμπουργκ.

 Σε 116 αγώνες με τους Μοντάνα Γκρίζλις (104 ως βασικός), ο Τσέρι είχε μέσο όρο 12,8 πόντους (με ποσοστό ευστοχίας 43%), 3,6 ριμπάουντ, 3,4 ασίστ και 2,3 κλεψίματα σε 30,7 λεπτά ανά αγώνα. Ονομάστηκε τρεις φορές στην πρώτη ομάδα All-Big Sky Conference, ήταν ο Big Sky Αμυντικός της Χρονιάς τις περιόδους 2011-12 και 2012-13 και είναι ο έβδομος στη λίστα με τους κορυφαίους σκόρερ όλων των εποχών σε κολεγιακό επίπεδο, με 1.484 πόντους. Αφού δεν επιλέχτηκε στο NBA ντραφτ του 2013, ο Τσέρι εντάχθηκε στους Νιου Ορλίνς Πέλικανς για το Σάμερ Λιγκ του 2013. Στις 13 Φεβρουαρίου 2014, αποκτήθηκε από τους Κάντον Τσαρτζ του NBA Development League. Τον Ιούλιο του 2014, εντάχθηκε στους Κλίβελαντ Καβαλίερς για το Σάμερ Λιγκ 2014. Στις 3 Αυγούστου 2014, υπέγραψε με τους Τορόντο Ράπτορς. Ωστόσο, αργότερα αποδεσμεύτηκε στις στις 25 Οκτωβρίου 2014. Στις 2 Νοεμβρίου 2014, επανεντάχθηκε στους Κάντον Τσαρτζ. Αργότερα εκείνη την ημέρα, υπέγραψε με τους Καβαλίερς. Στις 30 Νοεμβρίου 2014, αποδεσμεύτηκε από τους Καβαλίερς αφού είχε 8 συμμετοχές, με μέσο όρο 1,9 πόντους και 1 ασίστ ανά αγώνα. Στις 7 Δεκεμβρίου 2014, υπέγραψε με τη λιθουανική Ζαλγκίρις Κάουνας για το υπόλοιπο της σεζόν. Στις 6 Ιουνίου 2015, βοήθησε τη Ζαλγκίρις να κερδίσει το πέμπτο συνεχόμενο Πρωτάθλημα Λιθουανίας. Τον Ιούλιο του 2015, εντάχθηκε στους Σαν Αντόνιο Σπερς για το Σάμερ Λιγκ 2015. Την 1η Σεπτεμβρίου 2015, υπέγραψε με τη γερμανική Άλμπα Βερολίνου για την περίοδο 2015-16. Με την Άλπμα κέρδισε το Κύπελλο Γερμανίας. Τον Αύγουστο του 2016, υπέγραψε με τη Γκαζιαντέπ του Πρωταθλήματος Τουρκίας. Στις 29 Ιουλίου 2017, υπέγραψε με την Κροατική Τσεντεβίτα Ζάγκρεμπ για την περίοδο 2017-18. Στις 8 Οκτωβρίου 2018, υπέγραψε με τους Γκόλντεν Στέιτ Ουόριορς. Αποδεσμεύτηκε τρεις ημέρες αργότερα. Μετακινήθηκε στη θυγατρική των Ουόριορς στη G League, τους Σάντα Κρουζ Ουόριορς. Στις 13 Απριλίου 2019, υπέγραψε στον Ολυμπιακό μέχρι το τέλος της περιόδου 2018-19. Ξεκίνησε την σεζόν στον Ολυμπιακό, όμως στις 15 Ιανουαρίου του 2020 αφέθηκε ελεύθερος. Στις 13 αναμετρήσεις στις οποίες αγωνίστηκε στην Ευρωλίγκα, ο Τσέρι είχε μέσο όρο 5,4 πόντους, 2 ριμπάουντ και 1,7 ασίστ. Στις 26 Ιανουαρίου 2020, συμφώνησε με την ιταλική Ρέτζιο Εμίλια. Αφού την αγωνιστική περίοδο 2020-21 δεν αγωνίστηκε, στις 12 Αυγούστου 2021 υπέγραψε συμβόλαιο συνεργασίας με την ισραηλινή Χάποελ Εϊλάτ. Με την Χάποελ αγωνίστηκε σε έναν αγώνα του Πρωταθλήματος Ισραήλ. Στις 29 Σεπτεμβρίου 2021, υπέγραψε στην ρουμάνικη Κλουζ. Στις 30 Οκτωβρίου, μετακόμισε στη Γερμανία για λογαριασμό των Φράπορτ Σκαϊλάινερς. Στις 28 Δεκεμβρίου 2022, υπέγραψε συμβόλαιο με την Ρίζεν Λούντβιγκσμπουργκ. Ζάλγκιρις Κάουνας Πρωτάθλημα Λιθουανίας: (2015) Άλμπα Βερολίνου Κύπελλο Γερμανίας: (2016) Τσεντεβίτα Πρωτάθλημα Κροατίας: (2018) Κύπελλο Κροατίας: (2018) Σούπερ Καπ ABA: (2017) MVP Κυπέλλου Κροατίας: (2018) Κανονική σεζόν Είναι ο γιος του Yvette Martin και έχει έναν μικρότερο αδελφό, το Marsean. Στις 27 Απριλίου 2013, ο Τσέρι συνελήφθη για διατάραξη της τάξης και αντίσταση κατά της αρχής, αφού συμμετείχε σε έναν καυγά μπροστά από το Bar Stockman στη Μισούλα . Στατιστικά σταδιοδρομίας και πληροφορίες παίκτη από το Basketball-Reference.com Προφίλ στο euroleague.net Προφίλ στο fiba.com Προφίλ στο nbadleague.com Προφίλ στο gogriz.com Προφίλ στο Twitter